text: Елица Моллов, Светослава Стоянова, Радослав Безпризваний - Junior Achievement | www.beglika.org
  Елица Моллов, Светослава Стоянова, Радослав Безпризваний - Junior Achievement
  Елица Моллов е мениджър "Програми", с над 10 години стаж в подготовката, организацията и провеждането на различни работилници и обучения на предприемаческа тематика – от генерирането на идеята за един продукт до предлагането му на крайния клиент. Тя е и координатор на курса за стартиране на собствен бизнес, който JA Bulgaria предлага за студенти – JA StartUp Prorgam. За себе си Елица казва, че обича високите скорости, морето и иновациите във всеки един аспект на живота.
  Светослава Стоянова има над 10-годишен опит в корпоративните комуникации и изграждането на имидж. Днес тя е част от екипа на JA Bulgaria и се занимава с маркетинга и PR-a на организацията, както и с корпоративните партньорства. Шест годишният й личен опит като предприемач е в сферата на рекламния и издателския бизнес е само една от причините да се чувства на място в ДАБ, където предприемчивостта е начин на мислене и стил на поведение.
  Радослав Безпризваний мечтае да не спира да развива личните си и професионални качества и чрез пример да направи по-добър живота на хората около него. Той е "гуруто" на дигиталния маркетинг в JA Bulgaria, като се грижи всички новини около организацията да достигат до всички приятели и партньори възможно най – бързо. Тайната страст на Радослав са иновациите и кулинарството.
  Джуниър Ачийвмънт България е неправителствена организация, която работи в сферата на предприемаческото образование, финансовата грамотност и кариерното ориентиране. Тя е партньор на Министерството на образованието и предлага образователни курсове в училищата в България за деца от 6 до 18 години, като насърчава развитието на предприемачестото мислене и активната гражданска позиция.
  JA Bulgaria работи в страната ни от 1997 година, като до сега през програмите и инициативите на организацията са преминали над 240 000 ученика и студента, обучени са над 7 500 учители и са участвали над 9 000 бизнес доброволци. Сред най-известните програми и инициативи на организацията са: "Мениджър за един ден", "Учебна компания", "Иновационен лагер" и "Учебна компания за студенти".